其众久戍念归，乃铸金银铜三色为钱，文曰招纳信宝，皆有使押字，以为信号，获敌人之解事者，贷而不杀，俾密示侪辈，有欲归附者，过江执钱为信而纳之，自是归者不绝，未机得女真契丹渤海汉儿万人，无家室者为之娶妇，给粮马器仗，使出战前后立功，遂创立奇兵、赤心两军。绍兴元年（1131年）正月，上言招纳女真及签军共六百六十人，乞补官，诏补忠训郎以下效用甲头，内无姓人赐姓赵。盗祝友在新市薛店，欲侵宣州，以阻水不克渡，刘自镇江府遣人招安，祝友留使者两旬，方许受招安。江南东路兵马副钤辖王冠诸军溧水，友移书假道以趋镇江府，冠不从